  Виталий Пронин Следствиея комитетлэн Удмурт ёзэз ивортэмъя, воргоронлэн заправкаосыз вылӥллям Ижын, Кизнер, Кез, Якшур-Бӧдья но Вотка ёросъёсын. Эшшо ке со огкыл юнматэм на Югдурез утёнъя министерстволэн Удмурт ёзэныз: та ведомстволы висъяськись бензинэз станциосаз утёз-возёз но кулэ дыръя машинаоссэс заправлять кароз шуыса. Ӵапак та эстӥськонэз со кизертылэм, озьы МВД-лэн машинаосыз ворттылӥллям умойтэм эстӥськон вылын. Озьы Югдурез утёнъя министерстволы ыштон ваемын 2 миллион 700 сюрс манет тыр. Ужбергатӥсь вылэ уж ӝутэмын Уголовной кодекслэн 160 номеро статьяезъя (мурт ваньбурез лушкем уже кутон). Воргорон янгышсэ валаз, кӧня ыштон вайиз, сомында ик тыриськиз. Суд сое 3 арлы условно амалэн кыл кутонэ кыскиз. Елена Слащёва  